เอกสารแนบ 3

-   รายงานของคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินของบริษัท อินเตอร์ ฟาร์อีสท์ วิศวการ จำกัด
(มหาชน) และบริษัทย่อย รวมถึงข้อมูลสารสนเทศทางการเงินในรายงานประจำปี
ที่จัดทำขึ้นเพื่อให้ทราบและมีความเชื่อมั่นว่า บริษัทฯ
ได้แสดงฐานะทางการเงินและผลการดำเนินงานในรอบปีที่ผ่านมาเป็นจริงและสมเหตุสมผล
ซึ่งงบการเงินดังกล่าวจัดทำขึ้นโดยถือปฏิบัติตามมาตรฐานการบัญชีที่รับรองทั่วไป
และโดยเลือกใช้นโยบายบัญชีที่เหมาะสมและถือปฎิบัติอย่างสม่ำเสมอ
รวมถึงการใช้ดุลพินิจพิจารณาอย่างรอบครอบและระมัดระวังในการจัดทำ
เพื่อให้การบันทึกบัญชีมีความถูกต้องครบถ้วนเพียงพอ
เป็นการป้องกันมิให้เกิดการทุจริตหรือการดำเนินการใดๆ ที่ผิดปกติอย่างมีนัยสำคัญ
อีกทั้งได้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินของบริษัทฯ และบริษัทย่อยในรายงานของผู้สอบบัญชี

คณะกรรมการบริษัทฯ ได้มีการแต่งตั้งคณะกรรมการตรวจสอบ เพื่อให้ปฏิบัติหน้าที่ตามที่มอบหมายให้
ตามหลักเกณฑ์และแนวทางปฏิบัติของคณะกรรมการตรวจสอบ ทั้งนี้
ให้สอดคล้องกับข้อกำหนดตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
โดยคณะกรรมการตรวจสอบจะรายงานไว้ในรายงานประจำปีในหัวข้อ
“รายงานของคณะกรรมการตรวจสอบ”

คณะกรรมการบริษัทฯ มีความเห็นว่า ระบบควบคุมภายในของบริษัทฯ
สามารถสร้างความเชื่อมั่นได้ว่า งบการเงินของบริษัทอินเตอร์ ฟาร์อีสท์ วิศวการ จำกัด (มหาชน)
และบริษัทย่อย สิ้นสุดวันที่ 31 ธันวาคม 2551 แสดงฐานะทางการเงิน ผลการดำเนินงาน
และกระแสเงินสดได้อย่างถูกต้องในสาระสำคัญแล้ว

  (นายณรงค์ เตชะไชยวงศ์) (นายสุเทพ ด่านศิริวิโรจน์)

ประธานกรรมการ กรรมการ

รายงานคณะกรรมการตรวจสอบ

คณะกรรมการบริษัทฯ มีแต่งตั้งคณะกรรมการตรวจสอบ ประกอบด้วยกรรมการอิสระ จำนวน 3 ท่าน
เป็นผู้ทรงคุณวุฒิทางด้านการบัญชีและการเงินและด้านการบริหารองค์กร โดยมีนายมารุต สิมะเสถียร
ประธานกรรมการตรวจสอบ นายสมนึก ไหลเวชพิทยา กรรมการตรวจสอบ และนางสมใจ
วิริยะบัณฑิตยกุล กรรมการตรวจสอบ นางสาวเพ็ญศรี น้อยยาโน ผู้จัดการฝ่ายบัญชี
เป็นเลขานุการคณะกรรมการตรวจสอบ ในรอบปี 2551 คณะกรรมการตรวจสอบได้ประชุมร่วมกัน 4
ครั้ง ซึ่งการประชุมกรรมการตรวจสอบทุกท่านจะเข้าร่วมประชุมทุกครั้ง
รวมกับฝ่ายบริหารระดับสูงด้านสายงานบัญชี 1 ท่าน
ผู้ตรวจสอบภายในและผู้สอบบัญชีได้เข้าร่วมประชุมด้วย เพื่อร่วมกันเสนอแนะ
แนะนำและรับฟังความคิดเห็นต่างๆ ที่เป็นประโยชน์ต่อการบริหารงานของบริษัทฯ
หลังจากนั้นจะนำเสนอต่อคณะกรรมการบริษัทต่อไป

ในรอบปี 2551 คณะกรรมการตรวจสอบได้ปฏิบัติตามหน้าที่ที่ได้มอบหมายจากคณะกรรมการบริษัท
โดยสรุปดังนี้

1.  สอบทานงบการเงินรายไตรมาสและงบการเงินประจำปี 2551 ของบริษัทฯ เพื่อให้เป็นไปตาม

  มาตรฐานทางบัญชี ตามพระราชบัญญัติการบัญชี พ.ศ. 2543
  ประกาศของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ ให้มีความถูกต้องและเชื่อถือได้
  รวมถึงให้มีการเปิดเผยข้อมูลในงบการเงินอย่างเพียงพอครบถ้วนและทันเวลา

  2. สอบทานการบริหารความเสี่ยง
  คณะกรรมการตรวจสอบได้กำกับดูแลและประเมินการบริหารความเสี่ยงของแผนงานประจำปี
  และสอบทานความเสี่ยงทุกไตรมาสของบริษัทฯ ร่วมกับคณะกรรมการบริษัท
  เพื่อมุ่งเน้นที่จะจัดการความเสี่ยงอย่างมีประสิทธิภาพและทันเวลา

3. สอบทาน ทบทวน และประเมินความเพียงพอของระบบการควบคุมภายในของบริษัทฯ
ร่วมกับผู้ตรวจ

  สอบภายใน และผู้สอบบัญชีทุกไตรมาส เพื่อให้การควบคุมภายในของบริษัทฯ
  มีความเพียงพอและมีประสิทธิผล

4. การประเมินตนเองของคณะกรรมการตรวจสอบสำหรับปี
2551ได้สรุปผลการประมินอยู่ในเกณฑ์ดีมาก

  5. พิจารณาคัดเลือกและเสนอผู้สอบบัญชี รวมถึงพิจารณาเสนอค่าตอบแทน ในปี 2551
  โดยได้มีการประเมินผลการปฏิบัติงานของผู้สอบบัญชี ผลลัพธ์เป็นไปอย่างน่าพอใจใกล้เคียงปีก่อน
  รวมถึงการตรวจสอบคุณสมบัติของผู้สอบบัญชีว่า เป็นไปตามที่ตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์กำหนดไว้หรือไม่

คณะกรรมการตรวจสอบมีมติเสนอแนะต่อคณะกรรมการบริษัทฯ
เพื่อขออนุมัติจากที่ประชุมผู้ถือหุ้นแต่งตั้งนายประดิษฐ์ รอดลอยทุกข์ ผู้สอบบัญชีรับอนุญาต เลขทะเบียน
218 และ/หรือนางสาวนงราม เลาหอารีดิลก ผู้สอบบัญชีรับอนุญาต เลขทะเบียน 4334 แห่งบริษัท
เอเอสที มาสเตอร์ จำกัด เป็นผู้สอบบัญชีในปี 2552 โดยกำหนดค่าตอบแทน 600,000.- บาทต่อปี

(นายมารุต สิมะเสถียร)

ประธานกรรมการตรวจสอบ